**Tlačová správa
www.kia.sk**

**12. 8. 2020**

Kontaktná osoba:

Mária Spišiaková

Kia Motors Sales Slovensko

e-mail: m.spisiakova@kmss.sk

Tel: 0910 977 334

[Facebook | Kia Motors Sales Slovensko](http://www.facebook.com/pages/Kia-Motors-Sales-Slovensko/232915007239?ref=ts)

**Nový dizajn modelu Kia Stinger**

* **Prvé zábery vylepšeného modelu odhaľujú jeho prepracovaný dizajn**
* **Kvalitnejší interiér s novými farbami, materiálmi a informačno-zábavným systémom**
* **Vylepšený model odhalený v kórejskej špecifikácii**
* **Slovenský predaj v európskej špecifikácii sa začína v 4. kvartáli 2020**

Spoločnosť Kia Motors Corporation dnes uverejnila prvé zábery vylepšeného modelu Kia Stinger a odhalila modernizovaný dizajn vysokovýkonného športového fastbacku. Zmeny priniesli posilnený charakter vozidla *Gran Turismo* a zvýšenie kvality kabíny vďaka tomu, že majitelia vozidla majú väčšiu možnosť výberu farieb a materiálov.

Vylepšený model, ktorý bol prvýkrát odhalený v kórejskej špecifikácii pre domáci trh spoločnosti Kia, sa môže pochváliť celým radom vylepšení dizajnu interiéru aj exteriéru. Zmeny exteriéru dodávajú dizajnu vozidla nový dramatický vzhľad a kupujúcim poskytujú viac možností prispôsobenia. Vylepšený interiér vozidla Stinger ponúka pohodlnejší priestor na cestovanie s prepracovaným dizajnom, novými, kvalitnejšími materiálmi a vylepšeniami informačno-zábavného systému.

Karim Habib, senior viceprezident a riaditeľ Kia Global Design, uviedol: *„Stinger stelesňuje eleganciu a pohodlie. Vylepšený model stavia na dizajne elegantného Gran Turisma s moderným štýlom a jemným náznakom agresie s cieľom zvýšiť jeho dominantnosť na ceste. Aj interiér bol vylepšený a nové dizajnérske prvky a technológie začlenené do modelu Stinger znovu potvrdzujú jeho renomé dokonalého vozidla typu grand tourer.“*

**Modernizovaný, mohutnejší vzhľad exteriéru**

Predná maska modelu Stinger typická pre značku Kia, tzv. „tigrí nos“, spája nové multifunkčné LED predné svetlá s novým dizajnom a dennými LED svetlami. Keď sú svetlá vypnuté vyzerajú tmavšie a elegantnejšie a vďaka ostrým hranám jemne nakloneným smerom k prednej časti vozidla mu dodávajú modernejší svetelný podpis.

Kombinácia zadných svetiel predstavuje nový charakteristický svetelný podpis, ktorý celkovo vozidlo rozširuje a imituje tvar rafinovaného spojlera integrovaného do dverí kufra. Nové smerové svetlá tvorí skupina 10 samostatných LED jednotiek usporiadaných do mriežky tak, aby napodobňovali vzhľad šachovnicovej vlajky, ktorá sa používa v motoristickom športe na signalizáciu konca závodu.

Kupujúci výkonnejších modelov Stinger majú teraz možnosť vybrať si väčšie, široké, svetlé, strieborné tlmiče výfuku s účelovým zadným difúzorom inšpirovaným výkonom, ktorý zadnej časti vozidla dodáva mohutnejší vzhľad.

Ďalším vylepšení sú dva nové 18-palcové a 19-palcové disky z hliníkovej zliatiny so zložitými geometrickými vzormi, ktoré podporujú športový charakter vozidla. Stinger je teraz na mnohých trhoch po celom svete k dispozícii v novej farbe exteriéru.

Prvýkrát sa uvádzajú aj dva nové exteriérové balíčky. V prípade vysokovýkonných variantov Kia na mnohých trhoch po celom svete prináša nový balíček „Dark Package“ s lesklým čiernym okrajom zadného difúzora a širokými čiernymi špičkami tlmiča. Symbol Stinger na zadných dverách je tiež vyhotovený v čiernej farbe. Nový balíček „Black Package“ sa ponúka iba pre Severnú Ameriku. Dáva tak fanúšikom prispôsobenia šancu ešte viac vylepšiť estetiku modelu Stinger s novým agresívnym vzhľadom. Balíček „Black Package“ zahŕňa nové 19-palcové matné čierne ľahké kolesá, nové zadné krídlo pre dvere kufra a stmavené spätné zrkadlá a blatníkovú lištu.

**Kabína vyššej kvality s novými farebnými možnosťami a vylepšenou obrazovkou informačno-zábavného systému**

Aj keď architektúra kabíny vylepšeného modelu Stinger zostáva nezmenená, vďaka širokej palubnej doske orientovanej na vodiča a pohodlnému priestoru až pre piatich cestujúcich sa môže pochváliť radom miernych vylepšení. Tieto vizuálne a materiálové vylepšenia sú navrhnuté tak, aby zlepšili jazdné schopnosti vozidla na dlhé vzdialenosti a vytvorili luxusnejšie prostredie.

Spodná časť volantu je vybavená novou kovovou úpravou a ladí tak s chrómovým rámom, ktorý po novom obklopuje 7-palcový plne digitálny prístrojový panel. Panel je navrhnutý tak, aby vodičom poskytoval jasné informácie na displeji s vysokým rozlíšením. Spätné zrkadlo vylepšeného modelu je bezrámové, vďaka čomu pôsobí moderným vzhľadom a zlepšuje výhľad dozadu.

V závislosti od špecifikácie sú palubná doska a dvere vybavené novým kontrastným lemovaním, zatiaľ čo stredový panel je dostupný v hliníkovej úprave alebo úprave v štýle karbónového vlákna. Obidva prvky zvýrazňujú športový charakter kabíny. Na vrchu palubnej dosky je zasadená vylepšená 10,25-palcová dotyková obrazovka informačno-zábavného systému a navigácie zvýraznená novou lesklou čiernou úpravou v prednej časti palubnej dosky. Kabína je tiež vybavená novým systémom náladového osvetlenia, ktorý umožňuje vodičom vybrať si jednu zo 64 farieb a jemne zmeniť charakter kabíny.

Model Stinger je v závislosti od jednotlivých trhov dostupný s novými farebnými a materiálovými možnosťami interiéru. Zákazníci v Kórei si môžu objednať nový „tmavohnedý“ monotónny interiér so sedadlami z kože Nappa s veľmi jemným diamantovým prešívaním. Pokiaľ ide o globálne trhy Kia, medzi nové možnosti patrí úprava z kože Nappa vo farbe Saturn Black, červenej alebo béžovej, no k dispozícii ostávajú aj už existujúce možnosti koženej a syntetickej koženej úpravy. Nová úprava Saturn Black predstavuje čierne semišové sedadlá s kontrastným červeným prešívaním v „reťazovom“ vzore.

**Viac detailov modelu Stinger zverejníme už čoskoro**

Predaj nového modelu Kia Stinger sa v Kórei spustí v treťom kvartáli 2020 a následne sa spustí predaj na mnohých globálnych trhoch spoločnosti Kia. Kia čoskoro odhalí viac podrobností o vylepšenom modeli Stinger vrátane jeho novej zostavy pohonného systému a technológií.

- Koniec -

**Poznámky pre redaktorov**

**\***Špecifikácie a vlastnosti vozidla uvedené v tejto tlačovej správe sa môžu líšiť v závislosti od krajiny/regiónu

\*\* Na uvedených záberoch je zobrazená vylepšená verzia modelu Kia Stinger v kórejskej špecifikácii